Abdulgʻafur al-Kardariy. Abdulg‘afur ibn Luqmon ibn Muhammad (Tojuddin) al-Kardariy (Abulmafoxir) – usuliyotchi faqih bo‘lgan. Halabda qozilik mansabini egallagan va shu shaharda vafot etgan. Halabdagi “Madrasatu-l-haddodiyn” – „Temirchilar madrasasi“da mudarrislik ham qilgan. U ulamolardan, ulamolar ham undan hadis rivoyat qilganlar. Abdulgʻafur al-Kardariy hijriy 562-yilda vafot etgan.